**Curved Air** er en engelsk progressiv rockegruppe startet i 1970 av musikere med blandet kunstnerisk bakgrunn, inkludert klassisk, folk og elektronisk musikk. Det resulterte i at lydbilde til bandet er en blanding av progressiv rock, folkrock og fusjon med klassiske elementer.

Bandets historie
----------------

### Starten

Curved Air ble dannet av restene av bandet Sisyphus av Rob Martin (bassgitar), Francis Monkman (keyboard, gitar), Florian Pilkington-Miksa (trommer) og Darryl Way (fiolin, keybord). Like etterpå ble også folkemusikeren Sonja Kristina Shaw med som vokalist. Bandet har i alle årene hatt mange utskiftinger av medlemmene, og noen sluttet og kommet tilbake flere ganger.

Navnet Curved Air tok de etter albumet *A Rainbow in Curved Air* av samtidskomponisten Terry Riley. 

Sonja Kristina
### Den første perioden fra 1970 til 1976

Sommeren 1970 signerte Curved Air med Warner Bros. og ga ut debutalbumet *Air Conditioning.* Oppfølgeren *Second Album* kom året etter og i 1972 ga de ut *Phantasmagoria*. Alle tre albumene kom inn på Storbritannias topp 20 listen, og de hadde en hitsingle med "Back Street Luv" (1971) som nådde nummer 4 på UK Singles Chart.

Høste 1972 dannet Sonja Kristina og Mike Wedgwood (bassgitar, gitar), som hadde blitt med i bandet et år før, et nytt band. De fikk lov av de tidligere medlemmene å beholdet navnet Curved Air. Nye medlemmer var Kirby Gregory (elektrisk gitar), Eddie Jobson (keyboard, fiolin) og Jim Russell (trommer). De nye musikerne brakte mer rocke-energi og det unge vidunderbarnet Eddie Jobson sørget for å bevare den klassiske påvirkningen. De ga ut albumet *Air Cut* i 1973, men allerede samme sommer fikk Eddie Jobson en forespørsel om å erstatte Brian Eno i Roxy Music. Bandet fortsatte en kort stund før det igjen la ned.

I 1974 ble medlemmene saksøkt fordi de skylte moms. For å få betalt den enorm momsregning gjenforentes bandet for en tre-ukers turne i september 1974, selv om flere av medlemmene nå var medlemmer av andre band. Bandet bestod nå av Sonja Kristina (vokal), Phil Kohn (bassgitar), Francis Monkman (keyboard, gitar), Florian Pilkington-Miksa (trommer) og Darryl Way (fiolin, keyboard). Turnen var en suksess og de lykkes med å få betalt gjelden, så da forsvant Monkman og Pilkington-Miksa.

til ny oppgaver. Et live-album, *Curved Air – Live,* ble spilt inn under turnen og ble utgitt i 1975.

Imidlertid ønsket Darryl Way å fortsette Curved Air sammen med Sonja Kristina. Way hentet inn to til fra sitt tidligere band Stark Naked and the Car Thieves, Mick Jacques (gitar) og Stewart Copeland (trommer). Dette nye bandet startet med en europeisk turné, som startet dårlig. Det var dårlig samspill og kjemien passet på en måte ikke, så av grunner ingen kan forklare falt alle brikkene på plass, og bandet ble raskt en populært og anerkjent live-band. Bandet fortsatte å bytte ut medlemmer å holdt på til høsten 1976.

Stewart Copeland dannet The Police i 1977, Tony Reeves som hadde også vært innom bandet som bassist, begynte igjen å jobb som produsent og spilte i jazz-bandet Big Chief sammen med Mick Jacques. Sonja Kristina og Darryl Way fortsatte begge med sine solokarrierer. Sonja Kristina var gifte med Malcolm Ross i 1971, men hun beholdt det nære og personlige forholdet hun hadde til bandkameraten Stewart Copeland og de giftet seg i 1982 (skilt i 1991).

Fra 1976 til september 1990 var det ingen aktivitet i Curved Air, med unntak av et samarbeid mellom Sonja Kristina og Darryl Way i 1984, men det ble utgitt noen tidligere innspillinger og samlinger. Men i 1990 ga den originale kvartetten Kristina, Way, Monkman og Pilkington-Miksa en engangs-gjenforeningskonsert i Londons Town & Country. Konserten ble spilt inn av Francis Monkman, albumet *Alive,1990* ble utgitt i 2000.

### Ny start i 2008 og videre

Tidlig i 2008 fant noen av de tidligere medlemmene ut at tiden var inne for å gjenopplive Curved Air. Sonja Kristina uttalte at den nye besetningen ville være seg selv, Francis Monkman (keyboard), Darryl Way (fiolin), Florian Pilkington-Miksa (trommer), Andy Christie (gitar) og Chris Harris (bass). Francis Monkman ble likevel ikke med, men de andre turnerte i Sør-England, Italia og Malta. I 2008 ble *Reborn* utgitt, med 12 tidligere innspilte Curved Air spor og to nye, "Coming Home" og "The Fury". To av de gamle sporene ble spilt inn på nytt, "Melinda" og "Elfin Boy".

Curved Air eksisterer ennå, og utskiftingene av bandmedlemmene fortsetter.

Medlemmer
---------

### Nåværende medlemmer

* Sonja Kristina - vokal (1970–1976, 1984, 1988, 1990, 2008 – )
* Chris Harris - bass (2008 – )
* Robert Norton - keyboard (2009 – )
* Andy Tween - trommer (2017 – )
* Grzegorz Gadziomski - fiolin (2019 – )
* Kirby Gregory - gitar (1972–1973, 2013–2016, 2019 – )

### Tidligere medlemmer

* Darryl Way - fiolin, keyboard, gitarer, trommemaskin (1970–1972, 1974–1976, 1984, 1988, 1990, 2008–2009)
* Francis Monkman - keyboard, gitar (1970–1972, 1974, 1990)
* Florian Pilkington-Miksa - trommer (1970–1972, 1974, 1990, 2008–2017)
* Rob Martin - bassgitar (1970; og vikar i 1990)
* Ian Paul Eyre - bassgitar (1970–1971) (født 1951)
* Mike Wedgwood - bassgitar, vokal, gitar (1971–1973)
* Eddie Jobson - keyboard, fiolin (1972–1973; og vikar i 2009)
* Jim Russell - trommer (1972–1973)
* Phil Kohn - bassgitar (1974–1975)
* Stewart Copeland - trommer (1975–1976)
* Mick Jacques - gitarer (1975–1976)
* Tony Reeves - bass, keyboard (1975–1976)
* Alex Richman - keyboard (1976)
* Andy Christie - gitar (2008–2009)
* Kit Morgan - gitar (2009–2013, 2016–2018)
* Paul Sax - fiolin (2009–2019)
* George Hudson - gitar (2018-2019)

Barry de Souza steppet inn for Pilkington-Miksa på trommer en periode i 1971

Diskografi
----------

### Studio album

* 1970 - *Air Conditioning*
* 1971 - *Second Album*
* 1972 - *Phantasmagoria*
* 1973 - *Air Cut*
* 1975 - *Midnight Wire*
* 1976 - *Airborne*
* 2014 - *North Star -* Studioalbum med noen gamle, noen omarbeidet og noen cover låter

### Andre album

* 1975 - *Curved Air – Live*
* 1976 - *The Best of Curved Air* - Samlealbum
* 1990 - *Lovechild* - Samling med demoer spilt inn i 1973, hvorav noen er med Curved Air
* 1995 - *Live at the BBC* - Innspillinger fra 1970, 1971 og 1976
* 2000 - *Alive, 1990* - Innspilling fra gjenforeningskonserten i 1990
* 2008 - *Reborn* - Innspillinger fra de fem første studioalbumene pluss to nye spor
* 2010 - *Retrospective* - Antologi 1970–2009 inkludert tre spor av MASK (Marvin Ayres og Sonja Kristina)
* 2012 - *Live Atmosphere* - Live-album med innspillinger fra 2010/2011

Referanser
----------

1. ↑  «Curved Air». *www.curvedair.com*. Besøkt 7. april 2021.
2. ↑  «CURVED AIR». *Progarchives.com* **(engelsk)**. Besøkt 7. april 2021.
3. ↑  «Air Cut - Curved Air | Songs, Reviews, Credits | AllMusic» **(engelsk)**. Besøkt 7. april 2021.
4. ↑  «Untitled Document». *web.archive.org*. 10. august 2009. Arkivert fra originalen 10. august 2009. Besøkt 7. april 2021.
5. ↑  «Daryl Way - Curved Air». *web.archive.org*. 23. juli 2010. Arkivert fra originalen 23. juli 2010. Besøkt 7. april 2021.
6. ↑  «Sonja Kristina». *web.archive.org*. 25. november 2012. Arkivert fra originalen 25. november 2012. Besøkt 7. april 2021.
7. ↑  «Curved Air». *www.alexgitlin.com*. Besøkt 7. april 2021.
8. ↑  «Curved Air Biography». *OLDIES.com* **(engelsk)**. Besøkt 7. april 2021.
9. 1 2  «Curved Air». *Discogs* **(engelsk)**. Besøkt 7. april 2021.
10. ↑  «CURVED AIR - Reborn (2008)». *Progarchives.com* **(engelsk)**. Besøkt 7. april 2021.
11. ↑  «Get Ready to ROCK! Interview with rock singer Sonja Kristina of progressive rock band Curved Air, May 2008». *www.getreadytorock.com*. Besøkt 7. april 2021.
12. ↑  «Interview with Sonja KRISTINA and Darryl WAY (CURVED AIR)». *DMME.net* **(engelsk)**. Arkivert fra originalen 28. februar 2021. Besøkt 7. april 2021.
13. ↑  «Curverd Air Reformed». *web.archive.org*. 7. januar 2011. Arkivert fra originalen 7. januar 2011. Besøkt 7. april 2021.
14. ↑  eMinor. «CURVED AIR | Rock from LONDON, UK». *ReverbNation* **(engelsk)**. Besøkt 7. april 2021.
15. ↑  «Thunder Reunite For High Voltage | Rock News | News | Planet Rock». *web.archive.org*. 18. februar 2011. Archived from the original on 18. februar 2011. Besøkt 7. april 2021. CS1-vedlikehold: Uheldig URL (link)

Eksterne lenker
---------------

* (en) Offisielt nettsted Rediger på Wikidata
* (en) Curved Air på Discogs Rediger på Wikidata

* (en) Curved Air på MusicBrainz Rediger på Wikidata

* (en) Curved Air på Songkick Rediger på Wikidata

* (en) Curved Air på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** AllMusic
 |